
           REPUBLIKA HRVATSKA
  KRAPINSKO-ZAGORSKA ŽUPANIJA
Upravni odjel za gospodarstvo, poljoprivredu,

turizam, promet i komunalnu infrastrukturu
KLASA: 302-02/26-01/10
URBROJ: 2140-06/4-26-1
Krapina, 29. rujan 2026. 
Na temelju članka 11. Zakona o pravu na pristup informacijama („Narodne novine“, broj 25/13.,  85/15. i 69/22.), točke IX. Kodeksa savjetovanja sa zainteresiranom javnošću u postupcima donošenja zakona, drugih propisa i akata („Narodne novine“, br. 140/09) i Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14.) upućuje se 
JAVNI POZIV

za savjetovanje sa zainteresiranom javnošću

u postupku donošenja  Pravilnika o provedbi Programa razvoja sustava poslovne podrške poduzetništvu Krapinsko- zagorske županije

Programom razvoja sustava poslovne podrške poduzetništvu Krapinsko-zagorske županije za razdoblje 2026.–2032. godine („Službeni glasnik Krapinsko- zagorske županije“, broj  22A/26) uspostavljen je jedinstveni, koherentan i dugoročno održiv okvir za planiranje, provedbu i razvoj javnih intervencija u području poduzetništva. Programom je uspostavljen integrirani sustav programskih, financijskih, infrastrukturnih, edukacijskih i mentorskih instrumenata, koji se mogu kombinirati i prilagođavati potrebama različitih ciljnih skupina.

Ovim Pravilnikom o provedbi Programa razvoja sustava poslovne podrške poduzetništvu Krapinsko- zagorske županije uređuje se način provedbe Programa razvoja sustava poslovne podrške poduzetništvu Krapinsko-zagorske županije. Uređuju se uvjeti i postupci dodjele i korištenja potpora utvrđenih Programom, prava i obaveze korisnika, praćenje provedbe te druga pitanja potrebna za provedbu Programa.

Sukladno odredbama članka 11. Zakona o pravu na pristup informacijama („Narodne novine“, broj 25/13., 85/15. i 69/22.) i odredbama Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14.) poziva se zainteresirana javnost da svojim prijedlozima i sugestijama pridonese kvaliteti donošenja Pravilnika o provedbi Programa razvoja sustava poslovne podrške poduzetništvu Krapinsko- zagorske županije. 


Svi u roku pristigli prijedlozi razmotrit će se i, oni prihvaćeni, ugraditi u konačni prijedlog nacrta Pravilnika koji će se uputiti Županu na donošenje. Svoje prijedloge možete u pisanom obliku poslati na adresu: Krapinsko-zagorska županija, Upravni odjel za gospodarstvo, poljoprivredu, turizam, promet i komunalnu infrastrukturu, Magistratska 1, Krapina, te na e-mail adresu: gospodarstvo@kzz.hr  zaključno s danom 13. listopada  2026. godine.

